मैंने कई बार बल्कि हर दिन इक सवाल किया है , भगवान खुदा या जो भी दुनिया बनाने वाला है , कि अगर तुम सब कर सकते हो तो सब इतना गलत होते देख कैसे सकते हो। तुम से भी अगर दुनिया सही ढंग से नहीं चलाई जा सकती थी तो मत बनाई होती दुनिया। जब बनाई तो अपनी ज़िम्मेदारी भी निभाई होती। अच्छाई को ज़िंदा रखते और खत्म की बुराई होती। बड़े बड़े आलिशान भवनों में अपने नाम पर इतनी दौलत जमा ही कैसे होने दी जब दुनिया में तेरे ही बनाये बंदे बेघर भूखे और बदहाल हैं। किस कोई पापों की सज़ा मिलती है बताओ , कभी खुद को भी आईने के सामने लाओ। मगर लोग डरते हैं भगवान की ताकत से भी और सत्ता की ताकत से भी। सच बोलने पर जो नाराज़ हो कर सज़ा दे उसे भगवान कैसे मानोगे और सच कहने पर जो सत्ताधारी खफा होते हैं उनको ईमानदार कैसे कहोगे। समर्थ को नहीं दोष गुसाईं , आखिर कब तक यही गलत परंपरा कायम रहेगी। जो कोई दूसरा करता तो गलत अपना करे तो माफ़ ये कैसे चलेगा। न्याय होता दिखाई भी देना चाहिए।